CELEX: 62012TN0329
Language: lt
Date: 2012-07-23 00:00:00
Title: Byla T-329/12: 2012 m. liepos 23 d. pareikštas ieškinys byloje Al-Tabbaa prieš Tarybą

8.9.2012   
            
            
               LT
            
            
               Europos Sąjungos oficialusis leidinys
            
            
               C 273/22
            
         2012 m. liepos 23 d. pareikštas ieškinys byloje Al-Tabbaa prieš Tarybą
   
   (Byla T-329/12)
   2012/C 273/37
   Proceso kalba: anglų
   
      Šalys
   
   
      Ieškovas: Mazen Al-Tabbaa (Beirutas, Libanas), atstovaujamas baristerio M. Lester, ir solisitoriaus G. Martin
   
      Atsakovė: Europos Sąjungos Taryba
   
      Reikalavimai
   
   Ieškovo reikalavimai:
   
               —
            
            
               panaikinti 2012 m. gegužės 14 d. Tarybos įgyvendinimo sprendimą 2012/256/BUSP, kuriuo įgyvendinamas Tarybos sprendimas 2011/782/BUSP dėl ribojamųjų priemonių Sirijai (OL L 126, p. 9), kiek jis susijęs su ieškovu,
            
         
               —
            
            
               panaikinti 2012 m. gegužės 14 d. Tarybos įgyvendinimo reglamentą (ES) Nr. 410/2012, kuriuo įgyvendinama Reglamento (ES) Nr. 36/2012 dėl ribojamųjų priemonių, atsižvelgiant į padėtį Sirijoje, 32 straipsnio 1 dalis (OL L 126, p. 3), kiek jis susijęs su ieškovu, ir
            
         
               —
            
            
               priteisti iš atsakovės bylinėjimosi išlaidas.
            
         
      Ieškinio pagrindai ir pagrindiniai argumentai
   
   Savo ieškinį ieškovas grindžia keturiais ieškinio pagrindais ir teigia, kad įtraukdama jį į sąrašus, pridėtus prie ginčijamų teisės aktų, Taryba:
   
               —
            
            
               padarė akivaizdžią faktinę ir vertinimo klaidą, kai nusprendė ieškovui taikyti atitinkamas ribojamąsias priemones ir padarė išvadą, kad visi įtraukimo į sąrašus kriterijai buvo įvykdyti,
            
         
               —
            
            
               nenurodė ieškovui pakankamų ar adekvačių jo įtraukimo į sąrašus motyvų,
            
         
               —
            
            
               pažeidė pagrindines ieškovo teises į gynybą ir veiksmingą teisminę apsaugą ir
            
         
               —
            
            
               nepateisinamai arba neproporcingai pažeidė pagrindines ieškovo teises, ypač teises į nuosavybę, verslą, reputaciją ir privatų bei šeimos gyvenimą.